National League Central

A **National League Central** ou **Liga Nacional Central** é unha das tres divisións da Liga Nacional da Major League Baseball (MLB). Esta división foi creada en 1994 con dous equipos da National League West (os Cincinnati Reds e os Houston Astros) e tres da National League East (os Chicago Cubs, os Pittsburgh Pirates e os St. Louis Cardinals). No momento de creación da división, supoñíase que os Pirates permanecerían na NL East, mentres que os que serían trasladados eran os Atlanta Braves. Con todo, en vista a unha futura rivalidade que agardaban manter os Braves co novo equipo dos Florida Marlins, os de Atlanta pediron permanecer, sendo finalmente trasladados os de Pittsburgh. Desde aquela os Pirates teñen tentado en múltiples ocasións regresar á División Leste.

No ano 1998 a División Central converteuse na división con maior número de equipos das Grandes Ligas, pasando a ser seis equipos coa chegada dos Milwaukee Brewers desde a American League Central. Para igualar o número de equipos entre divisións, no ano 2013 os Houston Astros foron trasladados á American League West. Desde a creación da división o equipo dominador son os Cardinals, os cales gañaron once títulos da mesma. Por detrás están dos Cubs con seis e os Astros con catro. O único equipo que aínda non foi quen de gañar a división son os Pirates.

## Equipos 
### Equipos actuais 
*Chicago Cubs – Membro fundador; antes membro da NL East
*Cincinnati Reds – Membro fundador; antes membro da NL West
*Milwaukee Brewers - Since 1998; antes membro da AL West, AL East, AL Central
*Pittsburgh Pirates – Membro fundador; antes membro da NL East
*St. Louis Cardinals – Membro fundador; antes membro da NL East

### Antigos equipos 
*Houston Astros – Membro fundador; antes membro da NL West; trasladado á AL West en 2013

## Evolución dos equipos 
:*Sitúe o cursor sobre un ano para coñecer o equipo campión da división ou participante nas Series Mundiais.*

: Milwaukee mudou de liga coa expansión de 1998. Chega á división desde a División Central da Liga Americana
: Houston mudou de liga en 2012 e uniuse á División Oeste da Liga Americana

## Campións 
 – Debido ao paro de xogadores iniciado o 12 de agosto, esta temporada non houbo ningún campión oficial. Antes do comezo da folga, os Cincinnati Reds eran os líderes da división. 
 – Os Houston Astros e os St. Louis Cardinals acabaron a temporada empatados no primeiro posto con balances de vitorias idénticos. No partido de desempate gañaron os Astros (9–7).

## Equipos wild card 
A "wild card" (equipos invitados a xogar os Playoffs sen seren campións de división) é outorgada ao mellor equipo da cada liga que non conseguiu ser campión dunha das tres divisións, permitíndolle disputar os playoffs. Desde a temporada 2012, cada liga posúe dous equipos wild-card. Os dous equipos xogan unha eliminatoria a partido único para determinar quen se enfrontará ao cabeza de serie das Series Divisionais da Liga Nacional.

 – Derrotaron aos San Francisco Giants nunha eliminatoria a partido único para determinar ao equipo wild card (5-3).

## Títulos por equipo 
† non pertence á división desde 2013

## Notas 
## Véxase tamén 
### Outros artigos 
* American League East
* American League Central
* American League West
* National League East
* National League West

### Ligazóns externas 
* MLB Final Standings By Year